
         REPUBLIKA HRVATSKA

	  PRIMORSKO-GORANSKA ŽUPANIJA

                 Županijska skupština




KLASA: 021-04/12-01/9

UR.BROJ: 2170/1-01-01/4-12-49

Rijeka,  13. prosinca  2012. 

Na temelju mjere 7.1.5. Nacionalne politike za ravnopravnost spolova za razdoblje od 2011. do 2015. godine („Narodne novine“ broj 88/2011), članka 28. točke 22. Statuta Primorsko-goranske županije („Službene novine“ broj 23/09) i članka 84. stavka 1. Poslovnika Županijske skupštine Primorsko-goranske županije („Službene novine“ broj 26/09),  Županijska skupština Primorsko-goranske županije na 35. sjednici održanoj 13. prosinca 2012. godine, donijela je

Z a k l j u č a k


Donosi se Akcijski plan za provedbu mjera Nacionalne politike za ravnopravnost spolova  za razdoblje 2013. – 2015. godine na području Primorsko-goranske županije.

(Akcijski plan sastavni je dio ovog Zaključka). 

      Predsjednik

Ingo Kamenar,v.r.

Dostaviti:

1. Obnašatelju dužnosti Župana

    zamjeniku Župana prof.dr.sc. Vidoju Vujiću 

2. Uredu Županije

    n/r pročelnika Branka Škrobonje

3. Povjerenstvu za ravnopravnost spolova

     n/r predsjednice Irene Gregorović-Filipčić

Na temelju mjere 7.1.5. Nacionalne politike za ravnopravnost spolova za razdoblje od 2011. do 2015. godine („Narodne novine“ broj 88/2011), članka 28. točke 22. Statuta Primorsko-goranske županije („Službene novine“ broj 23/09) i članka 84. stavka 1. Poslovnika Županijske skupštine Primorsko-goranske županije („Službene novine“ broj 26/09), Županijska skupština Primorsko-goranske županije na 35. sjednici održanoj 13. prosinca 2012. godine, donijela je

A K C I J S K I     P L A N 

ZA PROVEDBU MJERA NACIONALNE POLITIKE ZA RAVNOPRAVNOST SPOLOVA  ZA RAZDOBLJE 2013.- 2015. GODINE NA PODRUČJU  PRIMORSKO-GORANSKE ŽUPANIJE

I. 

	BR.
	PODRUČJE DJELOVANJA/CILJ
	MJERA
	NADLEŽNO TIJELO
	ROK

	1.PROMICANJE LJUDSKIH PRAVA ŽENA I RODNE RAVNOPRAVNOSTI

	1.1.
	Podići razinu znanja i svijesti o antidiskrimina-cijskom zakonodavstvu, rodnoj ravnopravnosti  ljudskim pravima žena
	Provodit će se kampanje i druge aktivnosti s ciljem upoznavanja javnosti sa Zakonom o ravnopravnosti spolova i drugim antidiskriminacijskim zakonima, te mehanizmima zaštite od rodne diskriminacije
	Povjerenstvo za ravnopravnost spolova u Primorsko-goranskoj županiji (u daljnjem tekstu: Povjerenstvo) u suradnji s organizacijama civilnog društva i Odborom za ljudska prava i nacionalne manjine
	2013.-2015.

	
	
	Redovito će se obilježavati: Međunarodni dan žena -8-ožujka; Svjetski dan seoskih žena-15.listopada, Nacionalni dan borbe protiv nasilja nad ženama-22. rujna, Međunarodni dan borbe protiv nasilja nad ženama -25. studenog, Međunarodni dan borbe protiv homofobije i transfobije-17-svibnja, Svjetski dan poduzetnica, Europski dan jednakih plaća
	Povjerenstvo u suradnji s lokalnim povjerenstvima za ravnopravnost spolova,  organizacijama civilnog društva, Upravnim odjelom za gospodarstvo i poduzetništvo, Uredom Županije  i medijima


	2013.-2015.

	
	
	Financirat će se aktivnosti i projekti organizacija civilnog društva usmjerenih k podizanju znanja i svijesti o ljudskim pravima žena i ravnopravnosti spolova, uključujući financiranje organizacija civilnog društva koje pružaju pomoć ženama žrtvama nasilja, ženama s invaliditetom i pripadnicima nacionalnih manjina
	Ured Županije, Upravni odjel za zdravstvenu zaštitu i socijalnu skrb, u suradnji s  jedinicama lokalne samouprave
	2013.-2015.

	
	
	Promicat će se uporaba rodno osjetljivog jezika u državnim tijelima i tijelima jedinica lokalne i područne (regionalne) samouprave kao i u javnom govoru i medijima
	Upravni odjeli PGŽ u suradnji s Uredom državne uprave u Primorsko-goranskoj županiji  i tijelima jedinica lokalne samouprave
	2013.-2015.

	
	
	Provest će se istraživanje i analiza iz svih područja ravnopravnosti spolova na području Primorsko-goranske županije
	Povjerenstvo u suradnji s upravnim odjelima i znanstvenim institucijama
	2013.-2015.

	
	
	Inicirat će se osnivanje Ureda za ravnopravnost spolova/ili odrediti osobu  koji će se profesionalno  baviti problematikom ravnopravnosti spolova 
	Povjerenstvo u suradnji s Uredom Županije
	2013.-2015.

	1.2.
	Unaprijediti društveni položaj žena pripadnica nacionalnih manjina
	Održavat će se javne tribine, okrugli stolovi, konferencije i druge aktivnosti o ljudskim pravima pripadnica nacionalnih manjina
	Povjerenstvo u suradnji s jedinicama lokalne samouprave i lokalnim povjerenstvima za ravnopravnost spolova, organizacijama civilnog društva, Odbor za ljudska prava i nacionalne manjine, Upravni odjel za zdravstvenu zaštitu i socijalnu skrb
	2013.-2015.

	1.3.
	Unaprijediti društveni položaj žena s invaliditetom
	Održavat će se javne tribine, okrugli stolovi, konferencije i druge aktivnosti o ljudskim pravima žena s invaliditetom


	Upravni odjel za zdravstvenu zaštitu i socijalnu skrb,

Povjerenstvo u suradnji s jedinicama lokalne samouprave i lokalnim povjerenstvima za ravnopravnost spolova,  organizacijama civilnog društva
	2013.-2015.

	
	
	U programe rada povjerenstava za ravnopravnost spolova potrebno je uvrstiti mjere za unaprjeđenje položaja žena s invaliditetom na lokalnoj razini
	Povjerenstvo, u suradnji s lokalnim povjerenstvima za ravnopravnost spolova
	2013.-2015.

	1.4.
	Unaprijediti znanje i svijest o položaju žena u ruralnim područjima
	Sudjelovat će se u radu radne skupine radi prikupljanja podataka o ženama u ruralnim područjima u području obrazovanja, zapošljavanja i samozapošljavanja, zdravstvene zaštite , očuvanja kulturne baštine i gospodarskog razvoja koja će izraditi akcijski plan utemeljen na rezultatima provedenih analiza
	Povjerenstvo u suradnji s jedinicama lokalne samouprave i lokalnim povjerenstvima za ravnopravnost spolova,  organizacijama civilnog društva i znanstvenim institucijama,

Upravni odjel za gospodarstvo i poduzetništvo, Obrtnička komora i Županijska gospodarska komora Rijeka, Hrvatski zavod za zapošljavanje Rijeka
	2013.- 2015.

	
	
	Tiskat će se i objavljivati (statističke) publikacije temeljem prikupljenih podataka o ženama u ruralnim područjima u području obrazovanja, zapošljavanja i samozapošljavanja, zdravstvene zaštite, očuvanja kulturne baštine i gospodarskog razvoja
	Povjerenstvo u suradnji s jedinicama lokalne samouprave i lokalnim povjerenstvima za ravnopravnost spolova,   organizacijama civilnog društva i znanstvenim institucijama,

Upravnim odjelom za gospodarstvo i poduzetništvo, Upravnim odjelom za obrazovanje, kulturu i sport, Upravnim odjelom za zdravstvenu zaštitu i socijalnu skrb i Uredom Županije
	2013.-2015.

	2.  JEDNAKE MOGUĆNOSTI NA TRŽIŠTU RADA

	2.1.
	Smanjiti nezaposlenost i ukloniti sve oblike diskriminacije žena na tržištu rada
	Pratit će se i javno objavljivati zasebni podaci o položaju žena na tržištu rada temeljem učinaka u provedbi mjera Nacionalnog Akcijskog plana zapošljavanja za razdoblje  2013.-2014.
	Upravni odjel  za gospodarstvo i poduzetništvo u suradnji s Gospodarskom komorom, Obrtničkom komorom, Zavodom za zapošljavanje i Ministarstvom poduzetništva i obrta
	2013.-2015.

	
	
	Poticat će se jedinice lokalne samouprave na području Primorsko-goranske županije  da se na svom području angažiraju u provedbi nacionalnih planova za poticanje zapošljavanja i razvoja poduzetništva, uz razradu dodatnih poticajnih mjera
	Upravni odjel  za gospodarstvo i poduzetništvo ,

Povjerenstvo
	2013.-2015.

	2.2.
	Osnažiti žensko poduzetništvo
	Promicat će se poduzetništvo žena kroz medijske kampanje, programe i obrazovanje žena o poduzetništvu, pružanjem organizacijske, financijske, prostorne i druge pomoći
	Upravni odjel  za gospodarstvo i poduzetništvo, Ured Županije

Povjerenstvo u suradnji s jedinicama lokalne samouprave i lokalnim povjerenstvima za ravnopravnost spolova
	2013.-2015.

	
	
	Poticat će se žensko poduzetništvo na županijskim i lokalnim razinama i provoditi istraživanje o utjecaju ženskog poduzetništva na kvalitetu života pojedinih regija
	Povjerenstvo u suradnji s organizacijama civilnog društva
	2013.-2015.

	2.3.
	Promicati mjere koje omogućuju usklađivanje privatnih i profesionalnih obveza
	Poticat će se aktivnosti za jednaku raspodjelu kućanskih i obiteljskih kao i podjelu roditeljske odgovornosti za skrb o djeci, uključujući promociju korištenja roditeljskog dopusta očeva
	Povjerenstvo u suradnji s Obiteljskim centrom i organizacijama civilnog društva
	2013.-2015.

	
	
	Poticat će se osnivanje organizacije odgoja i obrazovanja djece predškolske dobi u trgovačkim društvima i poslovnim organizacijama u javnom i privatnom vlasništvu
	Upravni odjel  za obrazovanje, kulturu i sport i

Povjerenstvo
	2013.-2015.

	
	
	Prikupljat će se,  obrađivati, analizirati i distribuirati  statistički pokazatelji o jazu u plaćama između žena i muškaraca


	Povjerenstvo

Upravni odjel za  gospodarstvo i poduzetništvo, Državni zavod za statistiku, Ministarstvo socijalne politike i mladih i Ured za ravnopravnost spolova Vlade RH
	2013. -2015.

	3.   RODNO OSJETLJIVO  OBRAZOVANJE

	3.1.
	Postizanje spolne ravnoteže u odabiru područja obrazovanja u srednjim školama i visokoškolskim ustanovama
	U slučaju izjednačenog rezultata po svim osnovama vrednovanja pri dodjeli stipendija, prednost će se dati podzastupljenom spolu, temeljem statističkih izvješća sa spolno razlučenim podacima nakon završenih upisa (zanimanje za koje se školuje manje od 40% podzastupljenog spola)
	Upravni odjel  za  obrazovanje, kulturu i sport
	2013.-2015.

	
	
	
	
	

	4.   RAVNOPRAVNOST U PROCESU ODLUČIVANJA U POLITIČKOM I JAVNOM ŽIVOTU

	4.1.
	Postići uravnoteženu zastupljenosti muškaraca i žena u predstavničkim i izvršnim tijelima vlasti na svim razinama
	Održavat će se tribine, seminari, konferencije, kampanje i druge aktivnosti o političkoj zastupljenosti žena u zakonodavnoj i izvršnoj vlasti na nacionalnoj i lokalnoj razini
	Povjerenstvo
	2013.-2015.

	
	
	Nakon konstituiranja Županijske skupštine obavezno će se održati tematska sjednica o provođenju Nacionalne politike za ravnopravnost spolova i rodno osviještenom proračunu
	Ured Županije
	2013.

	
	
	Prilikom imenovanja u tijela javnih ustanova i trgovačkih društava čiji je osnivač Primorsko-goranska županija vodit će se računa o ravnomjernoj zastupljenosti oba spola
	Ured Županije i Odbor za izbor, imenovanja i dodjelu povelja i priznanja u suradnji s  jedinicama lokalne samouprave
	2013.-2015.

	
	
	Evidentirat će se i objavljivati spolno razlučni podaci svih prihvaćenih kandidacijskih lista po predlagateljima za izbore na državnoj, županijskoj, gradskoj i općinskoj razini kao i za izbore za Europski parlament
	Ured Županije u suradnji s jedinicama lokalne samouprave
	2013.-2015.

	
	
	Evidentirat će se i objavljivati spolno razlučni podaci prema osvojenim mandatima po strankama, odnosno nezavisnim listama, prema rezultatima provedenih izbora na državnoj, županijskoj, gradskoj i općinskoj razini kao i za izbore za Europski parlament
	Ured Županije u suradnji s jedinicama lokalne samouprave
	2013.-2015.

	
	
	Objavljivat će se  spolno razlučni podaci o udjelu žena u predstavničkim i izvršnim tijelima vlasti, na općinskoj, gradskoj i županijskoj razini na svojim internet stranicama
	Ured Županije u suradnji s jedinicama lokalne samouprave
	2013.-2015.

	
	
	Prilikom sastavljanja i imenovanja predstavnika i predstavnica u izaslanstva, povjerenstva i druga tijela, vodit će se računa o uravnoteženoj zastupljenosti žena i muškaraca
	Župan,

Upravni odjeli Primorsko-goranske županije u suradnji s  jedinicama lokalne samouprave
	2013.-2015.

	4.2.
	Unaprijediti  položaj žena u sportu
	Poticat će se  osiguranje sportašicama i sportašima jednake dostupnosti sportske infrastrukture, kako u vremenu korištenja tako i u kvaliteti, te dostupnost stručnog usavršavanja i osposobljavanja raspodjelom financijskih sredstava iz Proračuna PGŽ temeljem rodne ravnopravnosti
	Zajednica sportova PGŽ, sa članicama (županijski sportski savezi),  gradski sportski savezi, sportske udruge, Upravni odjel za  obrazovanje, kulturu i sport u suradnji s jedinicama lokalne samouprave
	2013.-2015.

	
	
	Promicat će se i voditi računa o uravnoteženoj zastupljenosti  žena u predstavničkim i izvršnim tijelima sportskih udruga te će se voditi statistika
	Upravni odjel za  obrazovanje, kulturu i sport u suradnji sa Zajednicom sportova PGŽ i sportskim  udrugama
	2013.-

2015.

	5. UKLANJANJE NASILJA NAD ŽENAMA

	5.1.
	Ukloniti sve oblike nasilja nad ženama i unaprijediti  položaj i zaštitu prava žena žrtava svih oblika nasilja
	Uskladit će se  broj potrebnih SOS telefona, savjetovališta, skloništa  i drugih izvan institucionalnih servisa za žene žrtve svih oblika nasilja s obzirom na broj stanovnika u Republici Hrvatskoj, sukladno Preporuci (2002) 5 Odbora ministara Vijeća Europe državama članicama o zaštiti žena od nasilja
	Upravni odjel za  zdravstvenu zaštitu i  socijalnu skrb u suradnji s organizacijama civilnog društva i jedinicama lokalne samouprave
	2013.-2015.

	
	
	Distribuirat će se Protokol o postupanju u slučaju seksualnog nasilja svim relevantnim ustanovama
	Povjerenstvo
	2013.

	5.2.
	Osvijestiti širu javnost o pojavi, problemima i načinima suzbijanja rodno uvjetovanog nasilja
	Organizirat će se i provoditi kampanja i druge aktivnosti, radionice, predavanja, tribine, okrugli stolovi o problemu rodno uvjetovanog nasilja, uključujući trgovanje ljudima i prostituciju, tiskanje i distribuiranje publikacije i edukativnih materijala o svim oblicima nasilja nad ženama radi informiranja i podizanja javne svijesti o pojavi, problemima i načinima suzbijanja rodno uvjetovanog nasilja
	Povjerenstvo u suradnji s organizacijama civilnog društva
	2013.-2015.

	6. MEĐUNARODNA POLITIKA I SURADNJA

	6.1.
	Provoditi politiku upoznavanja javnosti s politikama ravnopravnosti spolova Europske unije i drugih međunarodnih organizacija
	Distribuirat će se Strategija za ravnopravnost spolova između žena i muškaraca 2010.-2015. Europske komisije
	Povjerenstvo


	2013.

	
	
	Promicat će se primjena UN-ove Konvencije o uklanjanju svih oblika diskriminacije žena, Pekinška deklaracija i Platforma za djelovanje
	Upravni odjeli Primorsko-goranske županije, u suradnji s jedinicama lokalne samouprave
	2013.-2015.

	
	
	Surađivat će se i izmjenjivati iskustva s tijelima i civilnim udrugama izvan Republike Hrvatske  
	Povjerenstvo
	2013.-2015.

	7.  INSTITUCIONALNI MEHANIZAMI I NAČINI PROVEDBE

	7.1.
	Osnaživati mehanizme za provedbu ravnopravnosti spolova na nacionalnoj i lokalnoj razini i unaprijediti njihovo koordinirano djelovanje
	Provodit će se zajedničke aktivnosti za promicanje mjera iz Nacionalne politike za ravnopravnost spolova što uključuje održavanje javnih tribina, kampanja, okruglih stolova i drugih aktivnosti


	Povjerenstvo u suradnji s organizacijama civilnog društva
	2013.-2015.

	
	
	Poticat će se osnivanje gradskih i općinskih povjerenstava za ravnopravnost spolova u Primorsko-goranskoj županiji, voditi evidencije, suradnju s njima i izvještavati o navedenom Ured za ravnopravnost spolova
	Povjerenstvo
	2013.-2015.

	
	
	Poticat će se u suradnji s upravnim tijelima jedinica lokalne samouprave, organizacijama civilnog društva  koje se bave pitanjima promocije i zaštite ljudskih prava, znanstvenim institucijama, medijima i drugim zainteresiranim subjektima,  afirmaciju žena u lokalnoj zajednici, posebice u političkom i javnom životu, ženskom poduzetništvu, obrazovanju i kulturi, profesionalnom i stručnom usavršavanju, promicat će se i zdravstvenu i socijalnu sigurnost žena te djelovanje na sprječavanju svih oblika njihove diskriminacije 
	Povjerenstvo
	2013.-2015

	
	
	Sudjelovat će se na sastancima Koordinacije županijskih povjerenstava za ravnopravnost spolova radi unapređivanja i usklađivanja aktivnosti te razmjene informacija i primjera dobre prakse provedbe politike ravnopravnosti spolova na lokalnoj razini
	Povjerenstvo
	2013.-2015.

	
	
	Redovito će se održavati sastanci s lokalnim povjerenstvima za ravnopravnost spolova na području Primorsko-goranske županije radi usklađivanja aktivnosti i razmjene informacija
	Povjerenstvo
	2013.-2015.

	
	
	Uspostavit će se suradnja s povjerenstvima s ostalim županijskim povjerenstvima na području Republike Hrvatske
	Povjerenstvo
	2013.-2015.

	7.2.
	Suzbijati rodni stereotip i uvođenje rodno osjetljive politike u medije
	Informirat će se građanstvo o obvezama uvođenja rodno osjetljivih politika u sva područja društvenog života, a u skladu s nacionalnim zakonodavstvom i standardima EU
	Povjerenstvo
	2013.-2015.

	
	
	Izdvajat će se sredstava za produkciju i/ili koprodukciju rodno senzibiliziranih medijskih sadržaja te osigurati medijski prostor za emitiranje rodno senzibiliziranih sadržaja nastalih u nezavisnoj produkciji
	Povjerenstvo u suradnji s organizacijama civilnog društva
	2013.-2015.

	
	
	Organizirat će se edukacija o rodnoj ravnopravnosti medijskih djelatnika i djelatnica koje kreiraju medijske sadržaje
	Povjerenstvo
	2013.-2015.

	
	
	Analizirat će se sadržaj medija radi detekcije učestalosti i vrste rodnih stereotipa
	Povjerenstvo u suradnji s organizacijama civilnog društva
	2013.-2015.

	
	
	Distribuirat će se  Priručnik Vijeća Europe o strategijama za suzbijanje rodnih stereotipa u medijima
	Povjerenstvo u suradnji s organizacijama civilnog društva
	2013.-2015.

	7.3.
	Uvesti upravljanje proračunskim sredstvima prema spolu i podupirati provedbu rodnih istraživanja i analiza
	Promovirat će se i distribuirati metodološki priručnik Vijeća Europe o upravljanju proračunskim sredstvima s obzirom na  spol u svrhu preispitivanja javnih proračuna a obzirom na njihov učinak na provedbu politike ravnopravnosti spolova
	Povjerenstvo u suradnji s organizacijama civilnog društva
	2013.

	
	
	Podržavat će se provedba i osigurati financijska sredstava za potporu ciljnim znanstvenim rodnim istraživanjima i analizama, uključujući projekte u području kulture
	Povjerenstvo i Upravni odjel  za  obrazovanje, kulturu i sporta, u suradnji s jedinicama lokalne samouprave
	2013.-2015.

	
	
	Osigurat će se sredstva za provedbu mjera Nacionalne politike za ravnopravnost spolova iz Proračuna Primorsko-goranske županije i iz proračuna jedinica lokalne samouprave
	Ured Županije u suradnji s jedinicama lokalne samouprave
	2013.-2015


II.

Sredstva za provedbu mjera ovog Akcijskog plana koja se odnose na  troškove izrade i distribucije, tiska promotivnog materijala, troškove seminara i edukativnih predavanja, radionica, troškove statističke obrade podataka, osiguravaju se u Proračunu Primorsko-goranske županije.

III.

Ovaj Akcijski plan stupa na snagu osmoga dana od dana objave u „Službenim novinama Primorsko-goranske županije“
KLASA: 021-04/12-01/8

UR.BROJ: 2170/1-01-01/4-12-50

Rijeka, 13. prosinca 2012. 

PRIMORSKO-GORANSKA ŽUPANIJA

Županijska skupština

                                  
                                                         Predsjednik

Ingo Kamenar
